Sommerens intensive skinne-arbejde har nået vendepunktet på Randersvej, hvor Letbanen nu har lagt skinner i alle vejkryds fra Lisbjerg til Vennelyst.

Annonce

Det lysner for bilkøerne på Randersvej. Arbejdet med at lægge skinner i vejkrydsene er nu gjort færdigt.

Aarhus Letbane har nu lagt skinner i alle vejkryds fra Lisbjerg i nord til Vennelyst Boulevard i det centrale Aarhus. Dermed kan bilisterne vende tilbage til normale forhold på store indfaldsveje som Randersvej og Nørrebrogade, oplyser Letbane-selskabet

Efter tre års omfattende anlægsarbejde med Aarhus Letbane kan trafikanterne så småt begynde at se frem til normale forhold på byens stærkt trafikerede vejnet.

I den netop overståede weekend lagde Aarhus Letbane den sidste skinne i vejkrydset mellem Ringgaden, Randersvej og Nørrebrogade. Dermed har Aarhus Letbane overstået én af anlægsarbejdets største udfordringer for trafikanterne: Etablering af skinner tværs gennem alle vejkryds fra Lisbjerg i nord til Vennelyst Boulevard i det centrale Aarhus. En strækning, der krydser flere af byens mest trafikerede veje som Ringvejen, Ringgaden og Paludan-Müllers Vej,« skriver Aarhus Letbane i en pressemeddelelse.

»Det har bestemt ikke været uden udfordringer, hverken for os som anlægsselskab eller byens trafikanter. Men med tanke på at vi har lagt skinner til Danmarks første letbane midt i Danmarks næststørste by, synes vi faktisk, at det er gået over al forventning. Bilister og naboer har udvist stor forståelse og tålmodighed, samarbejdet med Aarhus Kommune har været godt, og vi har til gengæld holdt tidsplanen,« siger anlægschef i Aarhus Letbane I/S, Jørgen Hansen.

Udfordringen i at lægge skinner i flere af byens største vejkryds er blevet løst ved at udføre arbejdet et halvt kryds ad gangen. På den måde har trafikken kunnet opretholdes i den del af krydset, hvor man ikke har lagt skinner, fortæller selskabet om sin taktik.

»Ved samtidig at udføre de største kryds som Ringgaden og Ringvejen i sommerferien, har vi kunnet minimere generne for trafikanterne. Til gengæld har vi med nat- og weekendarbejde trukket på naboernes tålmodighed. Heldigvis møder vi generelt stor opbakning til letbaneprojektet. Det er vi taknemmelige for,« siger Jørgen Hansen.

Annonce

Nye udfordringer på vej

Der er dog flere udfordringer i vente for de århusianske bilister, selv krydsene på Randersvej nu er belagt med skinner. Letbanen oplyser, at der i efteråret er nye arbejder på vej i Aarhus Midtby: